هلو حشاشون شلونكم
اليوم حبيت اطرح اسئلة صعبة وبس الصريح يكدر يجاوبهة
اوكيزززززز
المهم نبدي بالاسئلة
1-حاليا عدكم كهرباء لو لا؟(مو تكلي اي عدنة قصدك او قصدج على المولدة اني احجي وطني وطني)
2-المولدة مال البيت ومال السحب (هاي الجبيرة الي بالشارع)يشتغلن لو عاطلات؟
3-المولدة السحب بشكد الامبير وكم امبير ساحبين وجم ساعة يشغللكم؟
4-كم لتر من البانزين تصرفون باليوم ومنو يتكفل مصاريف البانزين؟
5-حاليا اكو مي ابيتكم لو مكطوع؟
6-اذا اكو مي يعني الماطور يشتغل مال المي شلون مشغليه ؟؟؟؟؟
7-حاليا من تغسلون تغسلون بالدوش لو لان ماكو مي بسطلة المي وتجبون على راسكم بالطاسة(كلتلكم محتاجة صراحة)؟
8-هسة كبال الحاسبة كاعد على هوا مبردة لو تبريد لو سبلت ؟
9-اذا اجوب كلهة ايجابية يعني انت خارج العراق! \ نعم ام لا؟
سؤال خطير خطير خطير
الي يكون جوابة ايجابي يعني هذا كاعد بالمنطقة الخضراء
وعندة سبلت بالبسطال مالتة
وراح نقبض علية متلبس بالجرم المشهود مع سبق الاصرار والترصد والقتل المتعمد(اشو الحجي شكلة قوي شنو السالفة اشو اني مدة افتهم شي شدكول؟؟)؟
احم احم
السؤال كالاتي
10-هسة انتة بردان؟؟؟؟؟؟؟؟؟؟؟